ET Euroopa Liidu Teataja C 106/34

Prantsuse valitsuse teatis seoses Euroopa Parlamendi ja nõukogu direktiiviga 94/22/EÜ süsivesinike geoloogilise luure, uurimise ja tootmise lubade lubade andmis- ning kasutamistingimuste kohta (1)

(Arvamus vedelate või gaasiliste süsivesinike uurimise ainuõigusliku tegevusloa ehk nn Lavognolle'i loa laiendamise taotlemise kohta)

(EMPs kohaldatav tekst)

(2008/C 106/13)

16. jaanuaril 2008. aastal esitasid ettevõtjad Marex Petroleum Corporation (dba Marex, Inc.), asukohaga 13819 Threadall Park Drive, Houston Texas 77077 (Ameerika Ühendriigid) ja Etablissements Maurel & Prom, asukohaga 12, rue Volney, F-75002 Pariis taotluse vedelate või gaasiliste süsivesinike uurimise ainuõigusliku tegevusloa ehk nn Lavognolle'i loa laiendamise kohta umbes 60 ruutkilomeetri suurusel alal, mis asub Gironde'i departemangu territooriumil.

Nimetatud laiendamine hõlmab järgmiste geograafiliste koordinaatidega määratud maa-ala, kusjuures algmeridiaaniks on Pariisi meridiaan.

Punktid Pikkuskraad Laiuskraad A 3,80 kraadi läänepikkust 49,60 kraadi põhjalaiust B 3,70 kraadi läänepikkust 49,60 kraadi põhjalaiust C 3,70 kraadi läänepikkust 49,50 kraadi põhjalaiust D 3,80 kraadi läänepikkust 49,50 kraadi põhjalaiust

Kõnealune laiendamine ei hõlma Tamarise tegevusluba.

Punktid Pikkuskraad Laiuskraad E 3,79 kraadi läänepikkust 49,58 kraadi põhjalaiust F 3,75 kraadi läänepikkust 49,58 kraadi põhjalaiust G 3,75 kraadi läänepikkust 49,54 kraadi põhjalaiust H 3,77 kraadi läänepikkust 49,54 kraadi põhjalaiust I 3,77 kraadi läänepikkust 49,55 kraadi põhjalaiust J 3,79 kraadi läänepikkust 49,55 kraadi põhjalaiust

Taotluste esitamine ja loa andmise kriteeriumid

Algse taotluse ja konkureerivate taotluste esitajad peavad täitma tingimusi, mis on määratletud kaevandamise ja maa-aluse ladustamise õigust käsitleva 2. juuni 2006. aasta ministri määruse nr 2006-648 artiklites 4 ja 5 (Prantsuse Vabariigi Teataja, 3. juuni 2006).

Huvitatud ettevõtjad võivad 90 päeva jooksul pärast käesoleva teatise avaldamist esitada konkureeriva taotluse vastavalt menetlusele, mis on kokkuvõtlikult esitatud „Teatises süsivesinike kaevandamisõiguse saamise kohta Prantsusmaal” (avaldatud Euroopa Ühenduste Teatajas C 374, 30. detsember 1994, lk 11) ja kinnitatud ministri määrusega nr 2006-648 kaevandamise ja maa-aluse ladustamise õiguse kohta. Konkureerivad taotlused edastatakse kaevandamisküsimustega tegelevale ministrile allpool osutatud aadressil.

Otsused esialgse taotluse ja konkureerivate taotluste kohta vastavalt eespool nimetatud ministri määruse artiklis 6 määratletud kaevandamisloa andmise kriteeriumitele võetakse vastu hiljemalt 17. jaanuariks 2010.

Tingimused ja nõuded kaevandamise ja selle peatamise kohta

Taotlejatel palutakse lähtuda kaevandamisseaduse (code minier) artiklitest 79 ja 79.1 ning 2. juuni 2006. aasta ministri määrusest nr 2006-649, milles käsitletakse kaevandamistegevust, maa-alust ladustamist ning kaevandus- ja ladustamiskontrolli (Prantsuse Vabariigi Teataja, 3. juuni 2006).

Täiendavat teavet selle kohta võib saada ökoloogia-, arendus- ja säästva arengu ministeeriumist (energia- ja tooraineosakond, energia- ja mineraalressursside talitus, kaevandusalase seadusandluse büroo) (ministère de l'écologie, du développement et de l'aménagement durables (direction générale de l'énergie et des matières premières, direction des ressources énergétiques et minérales, bureau de la législation minière) aadressil: 61, boulevard Vincent-Auriol, Télédoc 133, F-75703 Paris Cedex 13 (telefon: (33) 144 97 23 02, faks: (33) 144 97 05 70).

Eespool nimetatud õigusaktide sätetega saab tutvuda veebilehel Légifrance:

http://www.legifrance.gouv.fr

(1) EÜT L 164, 30.6.1994, lk 3.